Dave Bautista & Hiroyuki Sanada Bintangi Filem Netflix, Army Of The Dead Arahan Zack Snyder
Bintang filem Avengers: Endgame, Dave Bautista dan Hiroyuki Sanada akan bintangi filem bertemakan zombi thriller berjudul Army of the Dead. Filem ini diarahkan bekas pengarah filem Justice League Zack Snyder dan akan disiarkan platform Netflix tidak lama lagi. Army of the Dead akan mengisahkan tentang sekumpulan tentera upahan yang memperjudikan nyawa mereka untuk menceroboh masuk ke zon yang dikuarantin disebabkan wabak zombi demi menjalankan misi rompakan yang tidak pernah dilakukan oleh mana-mana pihak. Filem ini turut dibintangi Omari Hardwick (Power), Chris D’Elia (Undateable), Garret Dillahunt (Deadwood), Raúl Castillo (Knives Out), Nora Arnezeder (Safe House), Matthias Schweighöfer (Valkyrie), Samantha Win (Wonder Woman) dan Rich Cetrone (Batman v Superman: Dawn of Justice). Batman v Superman: Dawn of Justice Skrip filem ditulis oleh Zack Snyder sendiri dengan kerjasama Joby Harold (King Arthur: Legend of the Sword) dan Shay Hatten (John Wick: Chapter 3 – Parabellum). Snyder juga turut bertindak selaku filem ini bersama-sama Deborah Snyder dan Wesley Coller. King Arthur: Legend of the Sword John Wick: Chapter 3 – Parabellum Army of the Dead telah memulakan penggambaran pada minggu ini dan dijangka akan menemui penonton di laman streaming Netflix pada tahun hadapan.